text: Kvindehåndbold på ishockeybane
  09 august 2011 kl. 12.01
  Esbjergs ligakvinder skal spille håndbold i en skøjtehal.
  Esbjergs ligakvinder har brug for en  ny hjemmebane, da stadionhallen står over for en større renovering.
  Og det bliver blot 50 meter fra Stadionhallen - nemlig i skøjtehallen ved siden af -  at kvinderne skal spille.
  Her har Sport og Event Park nemlig investeret 1,6 millioner kroner i et specielt gulv, der på et døgn kan lægges på isen og forvandle ishockeybanen til en håndboldbane. 
  Det nye gulv er 1800 kvadratmeter og af et materiale, der giver gode muligheder for at lægge gulv til andet end håndbold.
  